
DĖL GAUTO PAKLAUSIMO (PIRKIMAS NR. 4764044) 

Ignalinos rajono savivaldybės administracijos viešojo pirkimo komisija (perkančioji organizacija) informuoja, kad gauti tiekėjų paklausimai dėl mažos vertės pirkimo, atliekamo skelbiamos apklausos būdu Nr. 4764044 „Konteinerių individualioms valdoms įsigijimas“ (toliau – Pirkimas).
1. Klausimas. Ar pasiūlytas konteinerio modelis su perforuotomis šoninėmis sienelėmis atitinka Jūsų techninės specifikacijos reikalavimus, t. y., ar konteinerio korpusas yra sandarus, su perforacijomis šoninėse sienelėse, užtikrinančiomis oro cirkuliaciją, apačia be skylių ir sandariai užsidarantis dangtis?
Atsakymas. Perkančioji organizacija primena, kad Pirkimo techninėje specifikacijoje nurodyti, kad konteineriai turi atitikti šiuos reikalavimus: konteinerio korpusas turi būti uždaras (sandarus); šoninės sienelės turi būti perforuotos oro cirkuliacijai; dugnas privalo būti be jokių angų; konteineris turi turėti sandariai užsidarantį dangtį. 
Informuojame, kad jei tiekėjo siūlomas modelis atitiks visus techninėje specifikacijoje nurodytus punktus, toks pasiūlytas modelis ir bus laikomas priimtinu.
2. Klausimas. Ar tiekimas turi apimti būtent biologinį filtrą, ar būtų priimtinas ir kitos rūšies filtras, atitinkantis analogiškus reikalavimus? .
Atsakymas. Perkančioji organizacija primena, kad Pirkimo techninėje specifikacijoje nurodyta, kad „konteineris turi būti su keičiamu biologiniu ar lygiaverčiu filtru“. 
Perkančioji organizacija laikys tinkamu, jei tiekėjas pasiūlys konteinerį su  biologiniu arba kitokios rūšies filtru, jeigu jis yra lygiavertis funkcine prasme, t. y. tinkamas kvapų mažinimui, keičiamas ir suderinamas su konteinerio konstrukcija. Todėl priimtinu bus laikomas tiek biologinis, tiek lygiavertis filtras, jei jis atitiks techninėje specifikacijoje nurodytus reikalavimus. Lygiavertiškumą įrodo tiekėjas.
3. Klausimas. Jeigu turite galimybę, būtų labai naudinga gauti papildomą informaciją ar nuotraukas apie pasiūlytą modelį?
Atsakymas. Perkančioji organizacija informuoja, kad visi būtini keliami reikalavimai  prekėms nurodyti Pirkimo techninėje specifikacijoje ir nebus nepateikta jokios kitos papildomos informacijos ar nuotraukų.
4. Klausimas. „Konteinerio korpusas uždaras, konteinerio šoninės sienelės perforuotos oro cirkuliacijai, dugnas be angų (perforacijos).“. Prašome paaiškinti ar šoninės sienelės turėtų būti perforuotos maždaug per visą konteinerio aukštį tolygiai su daug skylučių šonuose, ar pakanka tik keleto skylučių tik ties viršutine ir apatine konteinerio sienelės dalimi?
Atsakymas. Konteineris turi būti perforuotos ties viršutine konteinerio dalimi. Perkančioji organizacija tikslina techninėje specifikacijoje nurodytą reikalavimą iš „Konteinerio korpusas uždaras, konteinerio šoninės sienelės perforuotos oro cirkuliacijai, dugnas be angų (perforacijos).” į „Konteinerio korpusas uždaras, konteinerio šoninės sienelės perforuotos ties viršutine konteinerio dalimi oro cirkuliacijai, dugnas be angų (perforacijos).”.
5. Klausimas. „Konteineris turi būti su keičiamu biologiniu ar lygiaverčiu filtru.“ Prašome paaiškinti ar konteineris su aktyvuotos anglies filtru skirtu kvapų mažinimui būtų tinkamas?
Atsakymas. Žr. į 2 klausimą atsakymą.
6. Klausimas. „Konteineris turi turėti sandarų dangtį.“. Paprastai filtras yra įrengiamas konteinerio dangtyje, dėl ko konteinerio dangtis tampa automatiškai nesandarus dėl jame esančio filtro. Prašome patikslinti kur tuomet turėtų būti įrengtas filtras?”
Atsakymas. Perkančioji organizacija informuoja, kad techninėje specifikacijoje „sandarus dangtis“ turi būti suprantamas taip, kad dangtis yra sandariai priglundantis prie konteinerio korpuso, ir jame nesusidaro jokių papildomų angų, o oro judėjimas vyksta tik per filtrą.
7. Klausimas. „Ar tiekėjas gali pristatyti visą konteinerių kiekį ne vėliau bei per 90 kalendorinių dalių neskaidant į du kartus?“
Atsakymas. Perkančioji organizacija informuoja, kad techninėje specifikacijoje nurodyta, kad 500 vnt. konteinerių turi būti pristatytos ne vėliau kaip per 90  kalendorinių dienų nuo Sutarties pasirašymo dienos, o likusi dalis 500 vnt. pristatoma ne vėliau nei per 150 kalendorinių dienų nuo Sutarties pasirašymo dienos. Šis reikalavimas nedraudžia tiekėjui pristatyti visas prekes pristatyti ne vėliau kaip per 90 kalendorinių dienų.
Perkančioji organizacija informuoja, kad vadovaujantis specialiųjų pirkimo sąlygų 6 priedo „Terminai“ 1 punktu „Perkančioji organizacija turi teisę pratęsti pasiūlymų pateikimo terminą.“, pasiūlymų pateikimo terminas nukeliamas iš 2025-11-28 10:00 val. į 2025-12-02 10:00 val., siekiant, užtikrinti susidomėjusiems pirkimo dalyviams susipažinti su pateiktais atsakymais ir patikslinta informacija.
PRIDEDAMA. Pirkimo dokumentai (Versija Nr. 2).


Viešojo pirkimo komisijos pirmininkė 	         Neringa Jefimovienė

Donata Jankovičienė, tel. (8 386) 51 805, el. paštas donata.jankovičiene@ignalina.lt

